**მომსახურების ხელშეკრულება**

**ქ. თბილისი [თარიღი]**

ერთი მხრივ, სს „ექსტრა არეა“ (ს/ნ 402129763, იურიდიული მისამართი: ქ. თბილისი, პეკინის გამზ. 41) წარმოდგენილი მისი გენერალური დირექტორის ანზრო მანწკავას მიერ (შემდგომში **„დამკვეთი“**)

და

მეორე მხრივ, [დასახელება] (ს/ნ [საიდენთიფიკაციო ნომერი], მისამართი: [მისამართი]) (შემდგომში **„შემსრულებელი“**)

შემდგომში ცალ–ცალკე მხარედ და ერთად მხარეებად წოდებულნი დებენ წინამდებარე მომსახურების ხელშეკრულებას (შემდგომში „**ხელშეკრულება“**) შემდეგზე:

1. **ხელშეკრულების საგანი**
	1. წინამდებარე ხელშეკრულების პირობების შესაბამისად, დამკვეთი უკვეთავს, ხოლო შემსრულებლი იღებს ვალდებულებას ხელშეკრულებით გათვალისწინებული საზღუარის სანაცვლოდ დამკვეთს გაუწიოს მომსახურება ხელშეკრულებისა და მისი დანართი №1 და დანართი №2 შესაბამისად, რომელიც აღწერს მომსახურების შინაარსს და წარმოადგენს ამ ხელშეკრულების განუყოფელ ნაწილს;
	2. დანართი №1 და დანართი №2 არის ხელშეკრულების განუყოფელი ნაწილი.
2. **მხარეთა განცხადებები და გარანტიები**
	1. თითოეული მხარე აცხადებს და იძლება გარანტიას, რომ:
		1. წინამდებარე ხელშეკრულების დადების/ხელმოწერის დროს არის ქმედუნარიანი;
		2. ხელშეკრულების ხელმოწერა და შესრულება არ იწვევს იმ სახელშეკრულებო, სასამართლო, საკანონმდებლო ან/და სხვა ვალდებულების დარღვევას, რომელთა დაცვაზეც ის არის პასუხისმგებელი;
		3. ხელშეკრულება იდება მის მიერ ნებაყოფლობით, მეორე მხარის ან სხვა მესამე პირთა მხრიდან მის მიმართ ძალადობის, მუქარის, მოტყუების, შეცდომის ან/და რაიმე სხვა გარემოების გამოყენების გარეშე;
		4. სრულად ესმის და აცნობიერების ხელშეკრულების შინაარს და არის უფლებამოსილი მოაწეროს მას ხელი.
	2. შემსრულებელი აცხადებს და იძლება გარანტიას, რომ:
		1. აქვს მომსახურების გაწევისთვის აუცილებელი კვალიფიკაცია და პროფესიული გამოცდილება;
		2. მომსახურების გაწევის დროს იმოქმედებს საქართველოს კანონმდებლობისა და კეთილსინდისიერების პრინციპის შესაბამისად, მათ შორის მომსახურების გაწევისას არ განახორციელებს ისეთ ქმედებას (მათ შორის, პლაგიატი), რომელიც დაარღვევს/წინააღმდეგობაში იქნება საქართველოს კანონთან „საავტორო და მომიჯნავე უფლებების შესახებ“ და ლიტერატურისა და ხელოვნების ნაწარმოებების დაცვის ბერნის კონვენციასთან;
		3. მომსახურების გაწევისა და ხელშეკრულებით გათვალისწინებული ანაზღაურების მიღების შემდეგ შემსრულებელი თმობს და სრულად გადასცემს ყველა საავატორო უფლებას დამკვეთს, გარდა საქართველოს კანონმდებლობით გათვალისწინებული იმპერატიული შეზღუდვისა;
	3. თითოეული მხარე დაუყონებლივ წერილობით აცნობებს მეორე მხარეს ყველა იმ გარემოებ(ებ)ის შესახებ, რომელიც შეიძლება წინააღმდეგობაში მოვიდეს მის აღნიშნულ განცხადებებთან ან/და გარანტიებთან და გამოიწვიოს მათი დარღვევა;
	4. მხარეები აცხადებენ და აცნობიერებენ, რომ თითოეული მხარე მხოლოდ ზემოაღნიშნული განცხადებების და გარანტიების საფუძველზე და მათზე დაყრდნობით დებს და შეასრულებს ხელშეკრულებას.
3. **მომსახურების გაწევის ვადა და მიღების წესი**
	1. შემსრულებელი ვალდებულია ამ ხელშეკრულების პირველი მუხლით გათვალისწინებული მომსახურება დამკვეთს გაუწიოს არაუგვიანეს ხელშეკრულების გაფორმებიდან [დღეების რაოდენობა] კალენდარულ დღეში.
	2. შემსრულებელი ვალდებულია მიაწოდოს დამკვეთს დამზადებული პროდუქცია შემდეგ მისამართზე: ქ. თბილისი, ურეკის ქ. 2.
	3. დამკვეთი ვალდებულია დაუყონებლივ, მაგრამ არაუგიანეს 5 (ხუთი) სამუშაო დღისა შეამოწმოს პროდუქცია და იმ შემთხვევაში, თუ იგი არ შეესაბამება ხელშეკრულების პირობებს ან/და დანართი №2-ს, აცნობოს აღნიშნულის შესახებ შემსრულებელს.
	4. ამ ხელშეკრულებით გათვალისწინებული ვალდებულებების ჯეროვან და დროულ შესრულებას მხარეები ადასტურებენ მიღება-ჩაბარების აქტით.
4. **მომსახურების ღირებულება და ანგარიშსწორების წესი**
	1. წინამდებარე ხელშეკრულებით გათვალისწინებული მომსახურების ღირებულება შეადგენს [თანხა] ლარს, საქართველოს კანონმდებლობით გათვალისწინებული გადასახადების ჩათვლით.
	2. ანგარიშსწორება ხორციელდება უნაღდო ანგარიშსწორების გზით, ხელშეკრულებაში მითითებულ საბანკო ანგარიშზე;
	3. დამკვეთი ანგარიშსწორებას ახორციელებს მხარეთა შორის მიღება-ჩაბარების აქტის გაფორმებიდან 1 (ერთი) სამუშაო დღეში.
5. **კონფიდენციალურობა**
	1. ხელშეკრულების მოქმედების განმავლობაში და ამ პერიოდის დასრულების შემდეგ, ხელშეკრულების შეწყვეტის მიზეზის მიუხედავად, მხარეები ვალდებულნი არიან საიდუმლოდ შეინახონ მათთვის ხელშეკრულების ძალით ხელმისაწვდომი და ცნობილი ინფორმაცია (მათ შორის, ინფორმაცია ამ ხელშეკრულებისა და მისი პირობების შესახებ) და უფლება არ აქვთ გაანდონ ნებისმიერ მესამე პირს, ან ნებისმიერი გზით გამოიყენოს ეს ინფორმაცია თავის სასიკეთოდ.
	2. კონფიდენციალურობის დაცვის ვალდებულება მოქმედებს ხელშეკრულების ვადის ამოწურვის ან მისი შეწყვეტის შემდეგაც რაიმე შეზღუდვის გარეშე.
6. **ხელშეკრულების ვადა და შეწყვეტის პირობები**
	1. ხელშეკრულება ძალაში შედის მხარეთა მიერ ორმხრივად ხელმოწერის დღიდან და მოქმედებს მხარეთა მიერ ვალდებულების სრულად და ჯეროვნად შესრულებამდე;
	2. დამკვეთი უფლებამოსილია შეწყვიტოს ხელშეკრულება, თუ შემსრულებელი უხეშად დაარღვევს ხელშეკრულებთ ნაკისრ ვალდებულებას და აღნიშნული დარღვევა არ გამოსწორდება დამკვეთის შეტყობინებიდან 5 (ხუთი) კალენდარული დღის განმავლობაში;
	3. შემსრულებელი უფლებამოსილია შეწყვიტოს ხელშეკრულება ნებისმიერ დროს, იმ პირობით თუ იგი დამკვეთს აუნაზღაურებს ხელშეკრულების შეუსრულებლობით მიყენებულ ზიანს.
	4. მხარეები უფლებამოსილნი არიან შეწყვიტოს ხელშეკრულება ორმხრივი წერილობითი თანხმობით.
7. **მხარეთა პასუხისმგებლობა**
	1. მხარეები იღებენ ვალდებულებას, რომ შეასრულებენ წინამდებარე ხელშეკრულებით გათვალისწინებულ ვალდებულებებს ჯეროვნად.
	2. შემსრულებლის მიერ წინამდებარე ხელშეკრულებით გათვალისწინებული ვალდებულებების, მათ შორის ხელშეკრულების 2.2. პუნქტით გათვალისწინებული განცხადებებისა და გარანტიების დარღვევის შემთხვევაში, შემსრულებელი ვალდებულია აუნაზღაუროს დამკვეთს მიყენებული ზიანი სრულად;
	3. დამკვეთი წინამდებარე ხელშეკრულებით გათვალისწინებული ვალდებულების შეუსრულებლობის შემთხვევაში, ვალდებულია აუნაზღაუროს შემსრულებელს მიყენებული ზიანი, ასეთის არსებობის შემთხვევაში.
8. **დაუძლეველი ძალა**
	1. მხარეები თავისუფლდებიან წინამდებარე ხელშეკრულების პირობების შეუსრულებლობის ან არაჯეროვნად შესრულებისათვის დაკისრებული პასუხისმგებლობისაგან ფორს-მაჟორული გარემოებების არსებობის შემთხვევაში, ამგვარი გარემოების არსებობის მთლიანი პერიოდის მანძილზე.
	2. ფორს-მაჟორად ჩაითვლება ის მოვლენები, რომელზე გავლენაც ან/და რომლის თავიდან აცილება აღემატება მხარეთა შესაძლებლობებს. ასეთად ითვლება: მიწისძვრა, ხანძარი, სტიქიური უბედურებანი, გაფიცვები, ომი, სამხედრო მოქმედებები, ვირუსული პანდემია და სხვ.
	3. ფორს-მაჟორული გარემოების წარმოქმნის შემთხვევაში, მხარე ვალდებულია წერილობით შეატყობინოს მეორე მხარეს ამის შესახებ, მომხდარიდან არაუგვიანეს 5 (ხუთი) დღისა.
9. **დასკვნითი დებულებები**
	1. წინამდებარე ხელშეკრულება შედგენილია, რეგულირდება და განიმარტება საქართველოს მოქმედი კანონმდებლობის შესაბამისად.
	2. ამ ხელშეკრულებასთან დაკავშირებით მხარეთა შორის წარმოშობილი ნებისმიერი დავა გადაწყდება მხარეთა ურთიერთმოლაპარაკების გზით. დავის ამგვარად გადაწყვეტის შეუძლებლობის შემთხვევაში, იგი საბოლოოდ გადაწყდება საქართველოს საერთო სასამართლოების მიერ.
	3. წინამდებარე ხელშეკრულების რომელიმე დებულების ან დებულების ნაწილის ბათილად ცნობა გავლენას არ ახდენს ხელშეკრულების დანარჩენი დებულებების ან მთლიანად წინამდებარე ხელშეკრულების ნამდვილობაზე.
	4. მხარეები უფლებამოსილნი არიან, წინამდებარე ხელშეკრულებაში ნებისმიერი ცვლილება ან/და დამატება შიტანონ მხარეთა უფლებამოსილი წარმომადგენლების მიერ ხელმოწერილი წერილობითი შეთანხმების საფუძველზე.
	5. ნებისმიერი შეტყობინება, კორესპონდენცია უნდა ატარებდეს წერილობით ფორმას, მხარეები ცნობენ და აღიარებენ დოკუმენტებს, რომელიც მათ მიერ შეთანხმებული ფორმით მიღებულია ფოსტით, მათ შორის ელექტრონული, ფაქსით. აუცილებლობის შემთხვევაში მხარეები ვალდებულნი არიან წარადგინონ შესაბამისი დოკუმენტების ორიგინალები.

|  |  |
| --- | --- |
| **დამკვეთი****სს „ექსტრა არეა“** **ს/ნ:** 402129763**მისამართი:** ქ. თბილისის, პეკინის გამზ. 41**ანგ. ნომერი:** GE28BG0000000161331482\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **შემსრულებელი**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |